 Suldaan waliba reer masuul ka yahay, salaadiinteenu maanta tiro ma leh, haddii uu suldaan waliba tv-ga la soo fadhiisto anigoo ah suldaanka reer hebel ta dhacda waa la yaabi, noqonmayno Qaran, qof waliba masuuliyadda intiisa waa inuu ku ekaadaa, qarankana waxa loo doortay goleyaal oo ay dadku codkooda siiyeen, iyagaana metela, waa golaha Baarlamaanka, Guurtida, Madaxweynaha iyo Madaxweyne-ku-xigeenka, qof odhan kara qarankaan u hadlayaana waa qof lasoo doortay oo kamid ah goleyaasha, isla markaana waxaynu ogolnahay in Sheekha, Taajirka, Suldaanka iyo Caaqilka la dhegaysto taladooda, xogogaalnimadooda iyo waxay qaranka ku kordhinayaan, laakiin waa inaanay iyagu odhanin qarankii annagaa horjoogsanayna ama halka aannu doonayno la dhaafi maayo, waana dhibaatada ugu wayn ee maanta Somaliland hortaagan. 